Die wêreld in foto’s – 12 Desember 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Beeld van Theresa May, die Britse eerste minister, pryk Woensdag buite die parlement in Londen tydens die betogings teen Brexit. (Foto: Frank Augstein, AP) Sneeustormvoëls kan gesien word naby die Zhongshan-stasie in Antarktika. China se navorsingsstasie, Xuelong, ook bekend as die “Sneeu Draak”, is nou 44 km weg van die Zhongshan-stasie nadat vervoerroetes in Antarktika vasgestel is. (Foto: Liu Shiping, Xinhua) Angela Merkel, die Duitse kanselier, beantwoord Woensdag vrae tydens ŉ sitting van die Bundestag, die Duitse parlement, in Berlyn, Duitsland. (Foto: Markus Schreiber, AP) Duitse polisiebeamptes keer Woensdag motors voor by die Frans-Duitse grens ná ŉ skietery in Straatsburg, Oos-Frankryk. ŉ Man het Dinsdag naby Straatsburg se bekende Kersmark op mense losgebrand. Drie is dood en 12 beseer. Frankryk het gevolglik sy terreurwaarskuwingsvlak met onmiddellike inwerkingtreding verhoog. (Foto: Christophe Ena, AP) Toeriste staan Woensdag by die Arc de Triomphe in Parys tydens dié toeriste-aantreklikheid se heropeningsdag nadat dit sowat ’n week gelede onder vandale deurgeloop het. (Foto: Thibault Camus, AP)